turjo4nis/wikipedia-bn-dump-20250701 huggingface dataset:
উইলিয়াম হেন্টি

উইলিয়াম হেন্টি (; জন্ম: ২৩ সেপ্টেম্বর, ১৮০৮ - মৃত্যু: ১১ জুলাই, ১৮৮১) সাসেক্সের পশ্চিম টারিং এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ১৮৫১ সময়কালে সংক্ষিপ্ত সময়ের জন্যে প্রথম-শ্রেণীর ক্রিকেটে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়ার প্রতিনিধিত্ব করেছেন। দলে তিনি মূলতঃ আন্ডারআর্ম বোলিং করতেন।

ঘরোয়া ক্রিকেট 
১৮৩৭ সালে তাসমানিয়ায় অভিবাসিত হন। অস্ট্রেলীয় প্রথম-শ্রেণীর ক্রিকেটার হিসেবে ১৮৫১ সালে দুইটি খেলায় অংশ নিয়েছিলেন উইলিয়াম হেন্টি। অস্ট্রেলিয়ার মাটিতে প্রথমবারের মতো অনুষ্ঠিত প্রথম-শ্রেণীর ক্রিকেটে অংশগ্রহণের বিরল কৃতিত্ব প্রদর্শন করেন। এছাড়াও প্রথম-শ্রেণীর ক্রিকেটে সর্বপ্রথম বোলিংয়ের কৃতিত্ব রয়েছে তার। তাসমানিয়ার পক্ষে উভয় ইনিংসেই বোলিংয়ের গোড়াপত্তন তিনিই করেন। ডানহাতে আন্ডারআর্ম বোলিং করে ৪/৫২ ও ৫/২৬ লাভ করেছিলেন।

ব্যক্তিগত জীবন 
২০ বছরের অধিক সময় আইনচর্চার সাথে জড়িত থাকেন। ১৮৫৭ সালে তামার আইনসভার সদস্যরূপে নির্বাচিত হন। ওয়েস্টন মন্ত্রীপরিষদে ঔপনিবেশিক সচিব ছিলেন তিনি। ১৮৬২ সালে পদত্যাগের পূর্ব-পর্যন্ত সাড়ে পাঁচ বছর এ দায়িত্ব পালন করেন। ১৮৬২ সালে ইংল্যান্ডে প্রত্যাবর্তন করেন। এরপর ১১ জুলাই, ১৮৮১ তারিখে ৭২ বছর বয়সে সাসেক্সের হোভে উইলিয়াম হেন্টির দেহাবসান ঘটে।

শেকসপিয়রের সাহিত্যকর্মের প্রতি বেশ আগ্রহ ছিল তার। মৃত্যু পরবর্তীকালে ‘সেক্সপিয়র উইদ সাম নোটস অন হিজ আর্লি বায়োগ্রাফি’ শীর্ষক ক্ষুদ্রাকৃতির পুস্তিকা ব্যক্তিগত উদ্যোগে প্রকাশ করা হয়। গুরুত্ব কম হলেও আর. হ্যারিসন এর ভূমিকা লেখেন।

তথ্যসূত্র

বহিঃসংযোগ

আরও পড়ুন 
 Australian Dictionary of Biography

১৮০৮-এ জন্ম
১৮৮১-এ মৃত্যু
অস্ট্রেলীয় ক্রিকেটার
তাসমানিয়ার ক্রিকেটার
অস্ট্রেলিয়ায় ইংরেজ অভিবাসনকারী
অস্ট্রেলীয় উপনিবেশে ইংরেজ অভিবাসনকারী
ফে বেইন্টার

ফে ওকেল বেইন্টার (; ৭ ডিসেম্বর ১৮৯৩ - ১৬ এপ্রিল ১৯৬৮) ছিলেন একজন মার্কিন চলচ্চিত্র ও মঞ্চ অভিনেত্রী। তিনি ৩৯টি চলচ্চিত্রে অভিনয় করেছিলেন। তিনি জেজেবেল (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। এছাড়া তিনি আরও দুটি একাডেমি পুরস্কারের মনোনয়ন লাভ করেছিলেন। চলচ্চিত্রে অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।

কর্মজীবন
মেট্রো-গোল্ডউইন-মেয়ার স্টুডিও তাকে চলচ্চিত্রে কাজ করতে অনুপ্রাণিত করে এবং ১৯৩৪ সালের ফেব্রুয়ারি মাসে দিস সাইড অব হেভেন দিয়ে তার চলচ্চিত্রে অভিষেক হয়। একই বছর তিনি ব্রডওয়ে মঞ্চে ডডসওয়ার্থ এবং ইট হ্যাপেন্ড ওয়ান ডে চলচ্চিত্রে অভিনয় করেন। বেইন্টার দ্রুত সফলতা অর্জন করেন এবং ১৯৩৮ সালে তিনি প্রথম অভিনয়শিল্পী হিসেবে একই বছর শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগ একাডেমি পুরস্কারের মনোনয়ন লাভ করেন। তিনি হোয়াইট ব্যানারস (১৯৩৮) ছবিতে ক্লদ রেইন্সের চরিত্রের গৃহপরিচারিকা ভূমিকায় অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং জেজেবেল (১৯৩৮) চলচ্চিত্রে আন্ট বেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর মাত্র নয়জন অভিনয়শিল্পী এক বছরে দুটি মনোনয়ন লাভ করেছেন। ১৯৪০ সালে তিনি টর্নটন ওয়াইল্ডারের নাটক অবলম্বনে নির্মিত আওয়ার টাউন চলচ্চিত্রে মিসেস গিবস চরিত্রে অভিনয় করেন। ১৯৪৫ সালে তিনি রজার্স ও হ্যামারস্টেইনের সঙ্গীতনাট্য স্টেট ফেয়ার-এ মেলিসা ফ্রেক চরিত্রে অভিনয় করেন। তিনি ১৯৬১ সালে দ্য চিলড্রেন্‌স আওয়ার চলচ্চিত্রে অভিনয় করে সেরা পার্শ্ব অভিনেত্রী অপর একটি একাডেমি পুরস্কার এবং একটি গোল্ডেন গ্লোব পুরস্কারের মনোনয়ন লাভ করেন। তাকে সর্বশেষ ১৯৬২ সালে দ্য ডোনা রিড শো অনুষ্ঠানে দেখা যায়।

ব্যক্তিগত জীবন
বেইন্টার ১৯২১ সালে ৮ই জুন মার্কিন যুক্তরাষ্ট্রের নৌ কর্মকর্তা রেজিনাল্ড ভেনেবলের সাথে বিবাহ বন্ধনে আবদ্ধ হন। তাদের একমাত্র পুত্র রেজিনাল্ড ভেনেবল জুনিয়র (১৯২৬-১৯৭৪) অভিনেতা ছিলেন। বেইন্টার ১৯৬৮ সালের ১৬ই এপ্রিল লস অ্যাঞ্জেলেসে মৃতুবরণ করেন। তাকে তার স্বামীর ভেনেবলের পাশে আর্লিংটন জাতীয় সমাধিতে সমাহিত করা হয়।

তথ্যসূত্র

বহিঃসংযোগ

 
 
 
 

১৮৯৩-এ জন্ম
১৯৬৮-এ মৃত্যু
২০শ শতাব্দীর মার্কিন অভিনেত্রী
ক্যালিফোর্নিয়ায় সংক্রামক রোগে মৃত্যু
নিউমোনিয়ায় মৃত্যু
মার্কিন চলচ্চিত্র অভিনেত্রী
মার্কিন মঞ্চ অভিনেত্রী
লস অ্যাঞ্জেলেসের অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
মেট্রো-গোল্ডউইন-মেয়ারের চুক্তিবদ্ধ শিল্পী
ক্রিপ্টোপার্টি

ক্রিপ্টোপার্টি () হলো সাধারণ মানুষকে ব্যবহারিক ক্রিপ্টোগ্রাফির সাথে পরিচয় করে দেওয়ার তৃণমূলপর্যায়ের একটি বৈশ্বিক প্রচেষ্টা। এর মধ্যে রয়েছে টর গোপন নেটওয়ার্ক, কি সাইনিং পার্টি, ডিস্ক এনক্রিপশন এবং ভিপিএন।  প্রকল্পটি প্রাথমিকভাবে ফ্রি পাবলিক ওয়ার্কশপের আয়োজন করছে বর্তমানে।

ইতিহাস

৯০-এর দশকে ক্রিপ্টোফাংকের উত্তরাধিকারী ক্রিপ্টোগ্রাফির সূচনা হয় আগস্ট ২০১২ সালে, অস্ট্রেলিয়ান সাংবাদিক আশার ওলফের একটি টুইট থেকে, সাইবারঅপরাধ আইন সংশোধনী বিল ২০১১ এবং এ সংশোধনীতে দুবছর ডাটা সংগ্রহে রাখার প্রস্তাব থেকে যার জন্ম। এ ডিআইওয়াই স্ব-সংগঠিত আন্দোলন কয়েকঘণ্টার মধ্যেই ভাইরাল হয়ে যায়। অস্ট্রেলিয়া, যুক্তরাষ্ট্র, যুক্তরাজ্য এবং জার্মানির অনেক শহরেই মুহূর্তক্ষণ পরে দেখা যায় স্বাধীন ক্রিপ্টোপার্টি সংগঠিত হচ্ছে। 
 কিছুদিন পরেই আরও অনেক পার্টি চিলি, নেদারল্যান্ড, হাওয়াই, এশিয়াতে সংগঠিত হতে লাগলো।  অস্ট্রেলিয়ায় টরের ব্যবহার ও ক্রিপ্টোপার্টি লন্ডনে অংশগ্রহণকারী বৃদ্ধি পেলো।

২০১২-এর মধ্য অক্টোবরে বিশ্বব্যাপী ৩০টি ক্রিপ্টোপার্টি অনুষ্ঠিত হয়, যার কিছু অব্যহতভাবে চলতে থাকে। একইসাথে অনুষ্ঠিত হয় রিকজাভিক, ম্যানিলা ও ব্রাসেলসে।

গণমাধ্যমের প্রতিক্রিয়া

ক্রিপ্টোপার্টি ইলেকট্রনিক ফ্রন্টিয়ার ফাউন্ডেশন, অ্যানোনিওপস,  এনিএসএ হুইশেলব্লোয়ার থমাস ড্রেক, উইকিলিকসের কেন্দ্রীয় সম্পাদক হিদার মার্শ এবং "ওয়ার্ড" প্রতিবেদক কুইন নোর্টনের সমর্থনমূলক বার্তা পেয়েছে প্রথমেই। "অ্যা সাইবারফাংকস ম্যানিফেশটো" (একিটি সাইবারফামগকের ইশতেহার)-এর লেখক এরিক হিউজেস প্রায় দুদশক আগে  মূল বক্তব্য রাখেন, Putting the Personal Back in Personal Computers। পাইরাটবাইরানের প্রতিষ্ঠাতা সদস্য ও দ্য পাইরেট বের প্রতিষ্ঠাতা মার্কাস ডি কামিনস্কি আজকের দিনে ক্রিপ্টোগ্রাফিতে একে সবচেয়ে বড় নাগরিক প্রকল্প হিসেবে দেখেন।   কোরি ডক্টরো ক্রিপ্টোগ্রাফিকে "like a Tupperware party for learning crypto" হিসেবে আখ্যায়িত করেন।  ডের স্পিগেল ডিসেম্বর ২০১৪তে এডওয়ার্ড স্নোডেনের জাগরনে "ক্রিপ্টো পার্ট"-এর অবদানের কথা উল্লেখ করেন।

প্রকাশনা

CryptoParty Handbook -এর প্রথম ৪৪২-পৃষ্ঠার খসড়া বুকস স্প্রিন্ট প্রচেষ্টা ব্যবহার করে তিনদিনে একত্র কিরা হয় এবং  এবং ৪ অক্টোবর ২০১২ সালে ক্রিয়েটিভ কমন্স লাইসেন্সের অধীনে প্রকাশিত হয়।

আক্রমণ ও সাইট টেকডাউন

এপ্রিল ও মে ২০১৩ সালে আন্দোলনে প্রধান উইকিপৃষ্ঠা cryptoparty.org  স্প্যাম আক্রমণের একটি ধারার লক্ষ্যবস্তু হয় যার ফলে সাইটটি বন্ধ হয়ে যায়। স্প্যাম আক্রমনের বিরুদ্ধে সাইটকে রক্ষা করা এর নির্দিষ্ট কিছু নীতিমালার জন্যে কষ্টকর হয়ে উঠে, যার মধ্যে গুপ্ত পরিচয় ব্যবহার করা ব্যবহারকারীকে অবদানের সুযোগ দেয়াটা অন্যতম।

আরও দেখুন
 সাইবার আত্মরক্ষা

তথ্যসূত্র

বহিঃসংযোগ
 ক্রিপ্টোপার্টি উইকি
 আরেকটি ক্রিপ্টোপার্টি উইকি

তথ্যগুপ্তিবিদ্যা
ইন্টারনেট নিরাপত্তা
সামাজিক আন্দোলন
ইন্টারনেট গোপনীয়তা
ইন্টারনেট সক্রিয়তা
নৈরাজ্যবাদ
গ্নু ইউনিফন্ট

গ্নু ইউনিফন্ট () হলো পুরো ইউনিকোড ব্যাসিক মাল্টিলিঙুয়াল প্ল্যাইন কাভার করা একটি ফ্রি বিটম্যাপ ফন্ট। এটি একটি অন্তর্বর্তী বিটম্যাপড ফন্ট ফরম্যাট ব্যবহার করে। গ্নু ইউনিফন্টের উন্নয়নকারী রোমান জাবোরা।

অধিকাংশ ফ্রি অপারেটিন সিস্টেম ও উইন্ডো ব্যবস্থায়, যেমন গ্নু/লিনাক্স, এক্সফ্রি৮৬ অথবা এক্স ডট অর্গ সার্ভার এবং রকবক্সের মত কিছু গ্রথিত ব্যবস্থায় এর উপস্থিতি লক্ষ্য করা যায়।  ফন্টটি গ্নু জেনারেল পাবলিক লাইসেন্স ২য় সংস্করণ+ এর অধীনে লাইসেন্সকৃত।

অক্টোবর ২০১৩ সালে এটি একটি গ্নু প্যাকেজে পরিণত হয়।

তথ্যসূত্র

বহিঃসংযোগ 

গ্নু প্রকল্পের সংগ্রহশালা
Unifoundry.com গ্নু ইউনিফন্ট পৃষ্ঠা

গ্নু প্রকল্প
ইউনিফন্ট
ওপেন সোর্স
আহমদ কবির

আহমদ কবির বা 'সৈয়দ আহমদ কবির ইসলাম ধর্ম প্রচারক, একজন সুফি। ১৩০৩ খ্রিস্টাব্দে হযরত শাহ জালাল এর সঙ্গে বাংলাদেশের সিলেট অঞ্চল এসেছিলেন একজন ধর্মযোদ্ধা এবং ইসলাম ধর্ম প্রচারক হিসেবে।

মাজার পরিচিতি 
সিলেট বিজয়ের পরে হযরত শাহ্‌ জালাল (র.) এর সঙ্গী অনুসারী অনেক পীর-দরবেশ সিলেটের আশ-পাশ শহর, জেলা সহ বাংলাদেশের বিভিন্ন স্থানে ইসলামের শাশ্বত বাণী পৌছিয়ে ইসলাম ধর্মের প্রতিষ্ঠা করেন। শাহ জালালের সঙ্গী অনুসারীদের মধ্য হতে অনেক পীর দরবেশ এবং তাদের পরে তাদের বংশধরগণ সিলেট সহ বাংলাদেশের বিভিন্ন স্থানে গিয়ে বসবাস স্থাপন করে আজও স্মরণীয় হয়ে আছেন। সিলেট শহরে বসবাস স্থাপনকারী দরবেশদের মধ্যে আহমদ কবির ও একজন। বর্তমান সিলেট সিটি কর্পোরেশনের ৯নং ওয়ার্ডে পাঠানটুলায় তাঁর মাজার অবস্থিত।

আরো দেখুন 
 শাহ জালাল
 শাহজালালের সফরসঙ্গী

তথ্যসূত্র 

শাহজালালের সফরসঙ্গী
মুজাদ্দিদ
ইসলামি ব্যক্তিত্ব
ভিলেন (২০১৭-এর চলচ্চিত্র)

ভিলেন  হলো ২০১৭ সালে মুক্তিপ্রাপ্ত ভারতীয় মালয়ালম ভাষার অপরাধ ও নাট্য ধর্মী চলচ্চিত্র। এটি পরিচালনা করেন বি. আনিকৃষ্ণাণ এবং প্রযোজনা করেন রকলাইন ভেঙ্কটেশ।

২০১৮ সালে চলচ্চিত্রটি "কন হেয় ভিলেন" শিরোনামে  হিন্দি ভাষায় ডাবিং করেন আরকে স্টুডিওস।

কুশীলব 
 
 মোহনলাল - ম্যাথিউ মানজুরান চরিত্রে
 ভিশলা - ডাঃ শক্তিবেল পালানিসামি
 রাশী খন্না- হর্ষিতা চোপড়া, একজন পুলিশ কর্মকর্তা 
 মঞ্জু ওয়ারিয়ার  - নীলিমা ম্যাথিউ
 হংসিকা মোতবানী - ডাঃ শ্রেয়া
 শ্রীকান্ত - ফেলিক্স ডি. ভিনসেন্ট
 সিদ্দীক - দ্য ডিজিপি
 রেঞ্জি পানিকার - কমিশনার শ্রীনিবাসন
 চেম্বান ভিনোদ জোস - ইকবাল
 আজু ভার্গেস - চুরুট কান্নাপি
 বিষ্ণু গোবিন্দ - কানজুমন 
 সাই কুমার ডাঃ রাম কুমার
 আনন্দ - দানেশ ঠারাকান
 কট্টায়েম নাজির - ভিনোদ আব্রাহাম 
 বালাজি শর্মা - মোহন নায়ের
 আতিরা পাটেল - মঞ্জু ও  নীলিমার কন্যা  
 ইরশাদ - কুমার ভালিয়াবিদান
 সঞ্জু শিবরাম - শ্রাবণ
 কজিখোদ নারায়ণ নায়ের - খালিদ মোস্তফা
 ইদাবেলা বাবু - একজন পুলিশ কর্মকর্তা 
 অ্যান্টনি পুরুমবাবুর - জয় কে. থমাস

সাউন্ড ট্র্যাক  
ভিলেন চলচ্চিত্রের গানসমূহ স্কোর ও কম্পোজ করেন সুশীন সিয়াম। ভিলেন চলচ্চিত্রের সাউন্ড ট্র্যাক অ্যালবাম ডিজিটালি ও ডিভিডি আকারে ১৩ সেপ্টেম্বর ২০১৭ সালে মুক্তি পায়।

মুক্তি  
ভিলেন চলচ্চিত্রের টিজার ট্রেইলার ২৭শে এপ্রিল ২০১৭ তারিখে অনলাইনে মুক্তি পায়, মুক্তির ৩ ঘণ্টার ভিতরে এটি এক মিলিয়ন বার  দেখা (view) হয়।
চলচ্চিত্রটি ২৭শে অক্টোবর ২০১৭ ভারতের ২৭৩ টি স্ক্রিনে মুক্তি পায়।

বক্স অফিস 
ভিলেন চলচ্চিত্রের মুক্তির প্রথম দিনেই এটি কেরালা বক্স অফিসে ৪.৯১ কোটি রূপি আয় করে, সর্বোচ্চ আয় করা মালয়লাম চলচ্চিত্রের তালিকায় নাম লেখায়।
এটি মুক্তির প্রথম তিন সপ্তাহে ১২ কোটি রূপি আয় করে। এটি বক্স অফিসে সবচেয়ে বেশি টিকেট বিক্রির তালিকায় ৯ম স্থান লাভ করে, মালয়লাম।

তথ্যসূত্র

বহিঃসংযোগ 
 

ভারতীয় চলচ্চিত্র
২০১৭-এর চলচ্চিত্র
মালয়ালম ভাষার চলচ্চিত্র
ভারতীয় অপরাধ নাট্য চলচ্চিত্র
২০১০-এর দশকের মালয়ালম ভাষার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
ভারতের পুলিশ বিভাগের কাল্পনিক চিত্রায়ণ
২০১৭-এর অ্যাকশন থ্রিলার চলচ্চিত্র
তিরুবনন্তপুরমে ধারণকৃত চলচ্চিত্র
ইন্দোনেশীয় ব্রোঞ্জ কুঠার

ইন্দোনেশীয় ব্রোঞ্জ কুঠার হচ্ছে ব্রোঞ্জ যুগের বস্তু যা ইন্দোনেশীয় আর্কিপেলাগোতে ১ম থেকে ২য় শতকের মধ্যে তৈরি করা হয়েছিলো। জাভা, বালি, সুলাবেসি, পুর্বাঞ্চলের দ্বীপসমূহে এবং পাপুয়ার লেক সেনতানির আশপাশের বিভিন্ন প্রত্নতাত্ত্বিক স্থানের ব্রোঞ্জ উৎপাদন কেন্দ্র কিংবা সমাধিস্থানের ব্রোঞ্জের কুঠার পাওয়া গেছে। ব্রোঞ্জ কুঠারের উপস্থিতি ১ম শতকে এই দ্বীপাঞ্চলে মাত্রাতীত ব্যবসায়ী নেটওয়ার্কসের উপস্থিতি প্রমাণ করে এবং ডং সং সংস্কৃতির সংগে যোগসূত্র ভাবা হয়।

প্রত্নতত্ত্ব 

পাত আকৃতির ব্রোঞ্জ কুড়ালে বিভিন্ন বিন্যাস থেকে এবং এটা এত অস্ত্র কিংবা কৃষিকাজের উপকরণ হিসেবে ব্যবহারের জন্যে খুব দুর্বল যা কুড়ালের উৎসবে ব্যবহার নির্দেশ করে।

ইন্দোনেশীয় দ্বীপপুঞ্জের প্রথম নথিবদ্ধ ধাতবকর্মের সন্ধান পাওয়া যায় ৫০০ খ্রিস্টপূর্বাব্দের। প্রথমদিককার সকল ব্রোঞ্জনির্মিত বস্তু যেমন উচ্চশৈলীর কুড়াল, কেটলি ইত্যাদি উৎসবাদিতে ব্যবহৃত হতো। এই পর্বে ইন্দোনেশিয়ায় ব্রোঞ্জের নির্মিত বিভিন্ন বস্তু খুঁজে পাওয়া যায়। এমনকি ইন্দোনেশিয়ার পূর্ব অংশের লোকেরা যারা ভারতীয় উপমহাদেশের হিন্দুবাদের সংস্পর্শে আসেনি, তারাও স্বতন্ত্র ধাতবকর্মের প্রযুক্তি গড়ে তোলেছিলো। এই দ্বীপসমূহে অবশ্যই বাইরে থেকে ব্রোঞ্জ আনা হয় কারণ বালি বা রটে দ্বীপের মতো ক্ষুদ্র দ্বীপসমূহে কোন তামা অথবা টিনের খনি ছিলো না। তারপরও এসব দ্বীপে ব্রোঞ্জ তৈরীর কাঁচামাল এবং ব্রোঞ্জনির্মিত বস্তু পাওয়া যায়।

১ম থেকে ২য় শতক থেকে প্রিক্লাসিক যুগ পর্যন্ত উৎসবের কুঠার নির্মাণ অব্যাহত ছিলো। এই যুগে ব্রোঞ্জ ধাতুর শিল্পকারখানা বিস্তার লাভ করে বিশেষ করে জাভা এবং বালি দ্বীপে। এইসকল কারখানা উৎসবের ব্রোঞ্জ কুড়ালসহ ইন্দোনেশিয়ার বিভিন্ন ব্রোঞ্জ সামগ্রী প্রস্তুত করতো। জাভায় বেশকিছু সোয়ালো লেজযুক্ত ব্রোঞ্জ কুঠার পাওয়া গেছে। এনথ্রোমরফিক নকশা করা বৃহৎ আকারের কুঠার পাওয়া গেছে রটে দ্বীপে এবং মাকাসসারে। বিভিন্ন স্থানে উৎসব কুঠার প্রাপ্তি ইন্দোনেশীয় দ্বীপপুঞ্জে ১ম শতাব্দীতে আন্তঃদ্বীপীয় বাণিজ্যের সন্ধান দেয়।

ধরণ 

ইন্দোনেশিয়ায় বিভিন্ন ধরনের উৎসব ব্রোঞ্জ কুঠার পাওয়া গেছে। এসব ব্রোঞ্জ কুঠারের মধ্যকার সাদৃশ্য হচ্ছে তাদের শৈল্পিক বিন্যাস এবং ভঙ্গুর নকশা যা এদের উৎসবে ব্যবহার নির্দেশ করে। ১৮৭৫ সালে উত্তর রটের লান্ডুতে একটি ব্রোঞ্জ উৎসব কুঠার পাওয়া গেছে যাতে এনথ্রোপোমর্ফিক নকশা জ্যামিতিক বিন্যাস যেমন ঘনাকারযুক্ত বৃত্ত, মাছের কাটার বিন্যাস এবং সর্পিলাকৃতি বিন্যাসে সাজানো যা দক্ষিণ পশ্চিম প্রশান্তমহাসাগরীয় অঞ্চলের প্রাক শিল্পকর্মের সংগে সাদৃশ্যপূর্ণ। মূলভূমি এশিয়া থেকে আসা নকশাও দেখা গেছে। এটা সুলাবেসিতে প্রাপ্ত কুঠারের সদৃশ যা ইন্দোনেশিয়ার জাতীয় জাদুঘরে সংরক্ষিত আছে।

আরও দেখুন 

 পেজেং ড্রাম

চিত্র

তথ্যসূত্র

উদ্ধৃত কর্ম 

 
 
 
 

কুঠার
বস্তুগত সংস্কৃতির প্রত্নতত্ত্ব
প্রত্নতাত্ত্বিক নিদর্শন
ব্রোঞ্জ যুগে এশিয়া
ব্রোঞ্জ যুগের শিল্পকলা
জ্যোতিকা জ্যোতি

জ্যোতিকা জ্যোতি (জন্ম: ১১ সেপ্টেম্বর ১৯৮৪) একজন বাংলাদেশী অভিনেত্রী। ২০০৫ সালে আয়না চলচ্চিত্রের মাধ্যমে তার অভিষেক হয়। এরপর তিনি বেলাল আহমেদের নন্দিত নরকে এবং তানভীর মোকাম্মেলের রাবেয়া চলচ্চিত্রে উল্লেখযোগ্য ভূমিকায় অভিনয় করেছিলেন। পরবর্তীতে তার অভিনীত তানভীর মোকাম্মেলের জীবনঢুলী মোরশেদুল ইসলাম পরিচালিত অনিল বাগচীর একদিন চলচ্চিত্র দুটি মুক্তি পায়। তিনি এই চলচ্চিত্রগুলোর প্রধান নারী চরিত্রে অভিনয় করে আলোচিত ও প্রশংসিত হন। তার পরবর্তী সিনেমাগুলো যথাক্রমে গ্রাস, মায়া: দ্য লস্ট মাদার, রাজলক্ষী ও শ্রীকান্ত, লাল মোরগের ঝুঁটি। জ্যোতিকা জ্যোতি অভিনীত প্রথম স্বল্পদৈর্ঘ্য চলচ্চিত্রের নাম ছিল ব্রেক আপ। এরপর তিনি প্রায় ১০টি স্বল্পদৈর্ঘ্য চলচ্চিত্রে অভিনয় করেন।

প্রাথমিক জীবন 
জ্যোতিকা জ্যোতি একজন টেলিভিশন এবং চলচ্চিত্র অভিনেত্রী। এছাড়া তিনি উপস্থাপনাও করেন।তিনি ২০০৪ সালে লাক্স-আনন্দধারা ফটোজেনিক প্রতিযোগিতায় সেরা দশে স্থান করে নিয়েছিলেন।

জ্যোতির পৈত্রিক নিবাস ময়মনসিংহ জেলার গৌরীপুরে। আনন্দ মোহন কলেজ থেকে ইংরেজি সাহিত্যে মাস্টার্স সম্পন্ন করেন।অধ্যয়নকালীন তিনি ময়মনসিংহের বহুরূপী থিয়েটারে যোগ দিয়েছিলেন।এছাড়াও ময়মনসিংহ শিল্পকলা একাডেমি থেকে অভিনয় ও আবৃত্তির ওপর প্রশিক্ষণ কোর্স সম্পন্ন করেন।মাস্টার্স শেষ করার পর তিনি ময়মনসিংহ থেকে ঢাকায় আসেন এবং অভিনয়কে পেশা হিসেবে বেছে নেন।ময়মনসিংহে থাকা অবস্থায়ই তিনি তার প্রথম চলচ্চিত্র সারাহ্ কবরী পরিচালিত আয়না'য় অভিনয়ের সুযোগ পান।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন জ্যোতিকা জ্যোতি। আন্দোলন চলাকালীন সময়ে জ্যোতিকা জ্যোতি সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

চলচ্চিত্র পরিচালক মোস্তফা সরয়ার ফারুকী আন্দোলনের পক্ষে অবস্থান নেওয়ায় তাকে অশ্লীল ভাষায় গালিগালাজ করেছিলেন জ্যোতিকা জ্যোতি। আন্দোলনের পক্ষে মোস্তফা সয়রার ফারুকীর করা একটি পোস্ট শেয়ার করে তিনি লিখেন–

২০২৪ সালের ছাত্র-জনতার গণঅভ্যুত্থানের সময় আন্দোলনকারীদের বিরুদ্ধে অবস্থান নেওয়ার কারণে জ্যোতিকা জ্যোতির বিরুদ্ধে মামলা হয়েছে।আদালতে করা মামলাটি গত মার্চে ঢাকার মুখ্য মহানগর হাকিম আদালতে দায়ের করা হয়।
অপরদিকে, আন্দোলনকারীদের বিপক্ষে বক্তব্য রাখায় বাংলাদেশ শিল্পকলা একাডেমি থেকে বেরিয়ে যেতে বাধ্য হন।শিল্পকলা একাডেমির সিনিয়র ইনস্ট্রাক্টর আইরিন পারভীন জানিয়েছেন, যাঁরা আন্দোলনকারীদের ওপর হামলা করতে উৎসাহিত করেছেন, তাঁদের সহকর্মী হিসেবে দেখতে চান না।

চলচ্চিত্রের তালিকা

টেলিভিশন 
জ্যোতিকা জ্যোতি অভিনীত এক পর্বের নাটকের মধ্যে অনিমেষ আইচের একটি ঝড়াক্রান্ত শেফালী গাছ, শতাব্দি জাহিদের স্বপ্নবুনন, রনির জাগরণের রংটা ধূসর ছিলো, রাসেল আজমের মুক্তাহীন ঝিনুক, নজরুল কোরেশীর ভালোবাসার লাল পিঁপড়া, দিমা নেফার তিতির স্বপ্ন দেখার সাহস, ইশতিয়াক মাহমুদের মুক্তি ইত্যাদি উল্লেখযোগ্য।

ওয়েব ও টিভি ধারাবাহিক

একপর্বের নাটক

পুরস্কার ও মনোনয়ন
বাচসাস পুরস্কার

আরটিভি স্টার অ্যাওয়ার্ডস

তথ্যসূত্র

বহিঃসংযোগ

 
 

১৯৮৪-এ জন্ম
জীবিত ব্যক্তি
ময়মনসিংহ জেলার অভিনয়শিল্পী
বাংলাদেশী হিন্দু
বাঙালি হিন্দু
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
২১শ শতাব্দীর বাংলাদেশী অভিনেত্রী
গোয়া পাথর

গোয়া পাথর হচ্ছে একটি মনুষ্য নির্মিত পাথর যার ওষধি ও তালিসমান গুন আছে বলে ভাবা হয়ে থাকে। ভারতের গোয়ায় সতেরো সতকের শেষের দিকে জেসুইটগণ গোয়া পাথর প্রস্তুত করতো কারণ প্রাকৃতিকভাবে তৈরি পাথরের সংখ্যা কম ছিলো। এর উদ্ভাবক ফ্লোরেইন্টাইন লে ব্রাদার গ্যাসপার এন্টোনিও এবং ১৬৯১ সালের ৬ মার্চ পর্তুগীজদের স্বীকৃতিতে জেসুইটরা এটার একচেটিয়া ব্যবসা করতে থাকে। চুল, খোলস, খোসা, রেজিন, ভাঙা রত্নসহ বিভিন্ন জৈব ও অজৈব উপাদান মিশিয়ে এটা তৈরি করা হয়। এরপর একে গোলাকৃতি করে উজ্জ্বলতা প্রদান করা হয়। বিশ্বাস করা হতো গোয়া পাথরের রোগ প্রতিরোধ এবং বিষমুক্ত করার ক্ষমতা আছে।

গোয়া পাথর অলংকার হিসেবে ধারণ করা হতো খাঁটি সোনার সংগে। বিশ্বাস করা হতো যে এতে পাথরের ঔষধি ক্ষমতা বৃদ্ধি পায়।

চিত্র

তথ্যসূত্র  

ভারতে ওষুধের ইতিহাস
উপনিবেশিক গোয়া
পাত্র
প্রতিষেধক ওষুধ
আব্দুল মঈন খান

ড. আব্দুল মঈন খান (জন্ম: ১ জানুয়ারি ১৯৪৭) নরসিংদী জেলায় জন্মগ্রহণ করেন। তিনি হলেন একজন বাংলাদেশী শিক্ষাবিদ, সমাজকর্মী ও রাজনীতিবিদ। তিনি বাংলাদেশ জাতীয়তাবাদী দলের রাজনীতির সাথে ঘনিষ্ঠভাবে যুক্ত এবং খালেদা জিয়ার মন্ত্রীসভার সদস্য হিসাবে ২০০১-২০০২ থেকে তথ্য মন্ত্রী হিসাবে দায়িত্ব পালন করেন।

জন্ম ও পারিবারিক পরিচিতি 

মঈন খানের জন্ম ১৯৪৭ সালের ১ জানুয়ারি। তিনি নটর ডেম কলেজের শিক্ষার্থী। তার পিতার নাম আব্দুল মোমেন খান এবং মাতা খোরশেদা বেগম।

কর্মজীবন 
মঈন সাবেক বাংলাদেশ জাতীয়তাবাদী দলের (বিএনপি) রাজনীতিবিদ ও খাদ্যমন্ত্রী আবদুল মোমেন খান এর ছেলে। বাবার হাত ধরেই তিনি রাজনীতি শুরু করেন। ২০০৯ সালের ডিসেম্বরে তিনি বিএনপির স্থায়ী কমিটির সদস্য হন।

তথ্যসূত্র 

জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
নরসিংদী জেলার রাজনীতিবিদ
১৯৪৭-এ জন্ম
নরসিংদী জেলার ব্যক্তি
নটর ডেম কলেজ, ঢাকার প্রাক্তন শিক্ষার্থী
সাসেক্স বিশ্ববিদ্যালয়ের প্রাক্তন শিক্ষার্থী
ষষ্ঠ জাতীয় সংসদ সদস্য
দি ভিলেন (২০১৮-এর চলচ্চিত্র)

দি ভিলেন হলো ২০১৮ সালে মুক্তিপ্রাপ্ত ভারতীয় কন্নড ভাষার চলচ্চিত্র। এটি রচনা ও পরিচালনা করেন চলচ্চিত্র পরিচালক প্রেম। চলচ্চিত্রটি প্রযোজনা করেন সি. আর. মনোহর

কুশীলব
শিবা রাজকুমার - রামান্না চরিত্রে
সুদীপ - রাম
মেকা শ্রীকান্ত-কাইজার
অ্যামী জ্যাকসন - সিতা
মিঠুন চক্রবর্তী - এসিপি
তিলক শেখর - অ্যালেক্স
সারণ্য পনভান্নান- রামের মা
সারথ লোহিতাসওয়া-রামের বাবা
 কুরি প্রতাপ
মান্ডে রমেশ

সাউন্ডট্র্যাক

অর্জুন জনিয়া চলচ্চিত্রটির গানসমূহ স্কোর ও কম্পোজ করেন।

মুক্তি
দি ভিলেন চলচ্চিত্রটি ১৮ই অক্টোবর ২০১৮ সালে সারাবিশ্বে মুক্তি পায়।

তথ্যসূত্র

বহিঃসংযোগ
 

২০১৮-এর চলচ্চিত্র
ভারতীয় চলচ্চিত্র
কন্নড় ভাষার চলচ্চিত্র
আইটেম নাম্বার বিশিষ্ট চলচ্চিত্র
২০১৮-এর অ্যাকশন থ্রিলার চলচ্চিত্র
২০১০-এর দশকের কন্নড় ভাষার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
থাইল্যান্ডে ধারণকৃত চলচ্চিত্র
ব্রেভ (ওয়েব ব্রাউজার)

ব্রেভ () ক্রোমিয়াম ওয়েব ব্রাউজার ভিত্তিক একটি ফ্রি ও ওপেন সোর্স ওয়েব ব্রাউজার। ব্রাউজারটি বিজ্ঞাপন ও ওয়েবসাইট ট্র্যাকার ব্লক করে। কোম্পানিটি ব্রাউজারটির ভবিষ্যৎ সংস্করণে ব্যবহারের জন্য অর্থ ব্যবসায় মডেল পরিগ্রহণের প্রস্তাব দিয়েছে।

২০১৯ অনুযায়ী ব্রেভ গ্নু লিনাক্স, উইন্ডোজ, ম্যাকওএস, অ্যান্ড্রয়েড ও আইওএসের জন্য মুক্তি পেয়েছে। বর্তমান সংস্করণটিতে পূর্ব থেকেই পাঁচটি সার্চ ইঞ্জিন অন্তর্ভুক্ত থাকে, যার মধ্যে তাদের অংশীদার ডাকডাকগোও রয়েছে।

ইতিহাস 
ব্রেভ সফটওয়্যার নামে ২৮ মে ২০১৫ সালে গঠিত একটি কোম্পানি ব্রেভ উন্নয়ন করেছে। কোম্পানির প্রধান নির্বাহী কর্মকর্তা ব্রেন্ডেন ইচ, ও প্রধান প্রযুক্তি কর্মকর্তা ব্রায়ান বন্ডি। ২০ জানুয়ারি ২০১৬ সালে ব্রেভ সফটওয়্যারের প্রথম সংস্করণ প্রকাশিত হয়, যেখানে তারা তাদের অ্যাড ব্লকের বৈশিষ্ট্যটির কথা জানায়, সাথে পরবর্তী গোপনীয়তা অ্যাড বৈশিষ্ট্য ও আয় বণ্টন প্রোগ্রাম নিয়ে তাদের পরিকল্পনার কথাও জানায়।

জুন ২০১৮ সালে ব্রেভ পে-টু-সার্ফের একটি পরীক্ষামূলক সংস্করণ প্রকাশ করে।

ডিসেম্বর ২০১৮ পর্যন্ত ব্রেভ মুওন নামে ইলেক্ট্রনের একটি ফোর্ক চালাতো। তবে উন্নয়ন ও ব্যবস্থাপনার ঝামেলা এড়াতে তারা পরে ক্রোমিয়ামে স্থানান্তরিত হয়।

ইউব্লক অরিজিন, ও গোস্টারির  অ্যালগরিদম থেকে থেকে উদ্বুদ্ধ হয়ে ব্রেভ জুন ২০১৯ সালে তারা রাস্টে নতুন একটি অ্যাড ব্লকিং রুল তৈরী করে, যা তাদের মতে পূর্বের সি++ এ উন্নয়নকৃত রুল থেকে ৬৯ গুণ বেশি দ্রুত।

ব্রেভ ১৩ নভেম্বর ২০১৯ সালে এর স্টেবল সংস্করণ ১.০ প্রকাশ করে। অথচ তখনই বিশ্বব্যাপী এর মাসিক ব্যবহারকারী সংখ্যা ছিলো প্রায় ৮.৭ মিলিয়ন। একই সময়ে এর প্রায় ৩ মিলিয়ন দৈনিক ব্যবহারকারী ছিল।

ব্যবসায় মডেল 
ব্রেভ বেসিক অ্যাটেনশন টোকেন (ব্যাট) ব্যবহার করে আয় বণ্টন করে। মূলত ডেলওয়্যারে হাইপারওয়্যার ল্যাবস ইনকর্পোরেটেড নামে নিবন্ধিত কোম্পানি ২০১৫ সালে তার নাম ব্রেভ সফটওয়্যার, ইংকে পরিবর্তন করে ও ক্যালিফোর্নিয়ায় নিবন্ধিত হয়। বর্তমানে এখানে কোম্পানিটির সদর দপ্তর অবস্থিত।

নভেম্বর ২০১৯ সালে ব্রেভ ব্যবহারকারীদের সাথে ৭০% আয় ভাগাভাগিতে অ্যাডনেটওয়ার্ক আনে।

সমালোচনা ও গ্রহণযোগ্যতা
জানুয়ারি ২০১৬ সালে, আরস টেকনিকার সেবাস্তিয়ান এন্থনি ব্রেভকে একটি "ক্যাশ-গ্র্যাব" ও "ডাবল ডিপ হিশেবে অ্যাখ্যায়িত করেন। তার মতে, "ব্রেভ একটি দারুণ ধারণা। কিন্তু এটাতো আসলে অন্যের বিজ্ঞাপনের জায়গায় নিজের বিজ্ঞাপন দেখানো ব্যতীত আর কিছু নয়।"

এপ্রিল ২০১৭ সালে টেকওয়ার্ল্ড ব্রেভের দারুণ গতি ও উন্নত বিজ্ঞাপন ট্র্যাকিং নিয়ন্ত্রনের প্রশংসা করে। তবে এর প্রসারণ ক্ষমতা যে এখনও পরিপূর্ণ নয়, তাও উল্লেখ করেন।

বৈশিষ্ট্যসমূহ

বেসিক অ্যাটেনশন টোকেন 

"বেসিক অ্যাটেনশন টোকেন" (ব্যাট) একটি ইথারিয়াম-ভিত্তিক ওপেন সোর্স, বিকেন্দ্রিক বিজ্ঞাপন বিনিময় প্ল্যাটফর্ম। ব্রেভের পরিশ‌‌োধ পদ্ধতি, যেটি আগে বিটকয়েন ব্যবহার করতো, ব্যবহারকারীদের ব্যট টোকেন ব্যবহার করে ওয়েবসাইট মালিক ও কন্টেন্ট সৃষ্টিকারকদের বখশিশ প্রদানের সুযোগ দেয়।

আরও দেখুন
কিউটব্রাউজার
ইউজেবল ব্রাউজার
ফায়ারফক্স

তথ্যসূত্র

বহিঃসংযোগ
 Official Website

২০১৬-এর সফটওয়্যার
ওয়েব ব্রাউজার
মুক্ত সফটওয়্যার
টর ওনিওন পরিষেবা
মুক্ত ওয়েব ব্রাউজার
লিনাক্স-এর জন্য ওয়েব ব্রাউজার
ম্যাকওএস ওয়েব ব্রাউজার
অনলাইন বিজ্ঞাপন
ওয়েবকিট ভিত্তিক সফটওয়্যার
উইন্ডোজ ওয়েব ব্রাউজার
অ্যান্ড্রয়েড ওয়েব ব্রাউজার
ফেলিক্স আর্কিমেদ পুশে

ফেলিক্স আর্কিমেদ পুশে () (২৬ আগস্ট ১৮০০ – ৬ ডিসেম্বর ১৮৭২) একজন ফরাসী প্রকৃতিবিদ এবং বস্তু থেকে প্রাণের উদ্ভব সংক্রান্ত স্বঃতজননবাদের প্রবক্তা এবং তিনি লুই পাস্তুরের জীবাণু তত্ত্বের বিরোধী। তিনি জর্জ পুশের (১৮৩৩–১৮৯৪) পিতা। জর্জ তুলনামুলক শারীরতত্ত্ববিদের অধ্যাপক ছিলেন।

১৮৩৮ সালে তিনি রোয়েনের মেডিসিন স্কুলের অধ্যক্ষ হন। তার বৃহত্তম বৈজ্ঞানিক কাজ হেটারোজিনি প্রকাশ করেন। ১৮৭০ সালে সমগ্র বিজ্ঞানের অবস্থা এবং ইতিহাস ও সংজ্ঞা নিয়ে বিশ্বকোষ দ্য ইউনিভার্স প্রকাশ করেন। তিনি সেখানে লুই পাস্তুরের তত্ত্ব এবং পরমাণু তত্ত্বকে উপহাস করেন।

১৮৪৭ সালে, পুশে কোষ জীববিজ্ঞানের শারীরবৃত্তীয় প্রক্রিয়া নিয়ে বিশ্লেষণী পাঠ প্রকাশ করেন।

প্রাথমিক পেশা
পুশে ফ্রান্সের রৌনে ২৬ আগস্ট ১৮৮০ সালে জন্মগ্রহণ করেন। তার পিতা একটি প্রতিষ্ঠানের উৎপাদনকর্মী হিসেবে জড়িত ছিলেন। ১৮২৭ সালে তিনি প্যারিসে এমডি অর্জন করেন এবং পরবর্তীতে প্রাকৃতিক ইতিহাসের রৌন জাদুঘরের পরিচালক হয়ে যান। তিনি ১৮৪৩ সালে প্রাণিবিজ্ঞান বিভাগের স্থানীয় কলেজের অধ্যাপক হন। তিনি লেজিওন অব অনার সম্মান লাভ করেন।

পুশের বুনিয়াদী জীববিজ্ঞান বিশেষত প্রাণীর প্রজন্ম সংক্রান্ত গভীর অভিজ্ঞতা ছিল। তিনি ১৮৪০ সালে দুইটি বৈজ্ঞানিক প্রবন্ধ প্রকাশ করেন। সেই প্রবন্ধ দুইটিই স্বতঃজননবাদের বিরোধী ধারণা প্রবন্ধে প্রতীয়মান হয়েছে।.

তথ্যসূত্র

১৮০০-এ জন্ম
১৮৭২-এ মৃত্যু
লেজিওঁ দনর প্রাপক
শাহজাহান চৌধুরী (চট্টগ্রামের রাজনীতিবিদ)

শাহজাহান চৌধুরী হলেন একজন বাংলাদেশী রাজনীতিবিদ ও সংসদ সদস্য। তিনি বাংলাদেশের সর্ববৃহৎ ইসলামী দল বাংলাদেশ জামায়াতে ইসলামীর চট্টগ্রাম মহানগরীর আমির ও কেন্দ্রীয় শুরা সদস্য। তিনি চট্টগ্রাম-১৪ আসন থেকে নির্বাচিত সাবেক সংসদ সদস্য।

প্রাথমিক জীবন

কর্মজীবন 
শাহজাহান চৌধুরী প্রথম ১৯৯১ সালে ৫ম জাতীয় সংসদের সংসদ সদস্য নির্বাচিত হয়েছিলেন। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী অলি আহমেদের নিকট পরাজিত হন। ২০০১ সালের তার দল জামায়াতে ইসলামী ও বিএনপি জোটবদ্ধভাবে নির্বাচন করলেও চট্টগ্রাম-১৪ আসনে উভয় দল পৃথকভাবে নির্বাচন করে এবং তাতে শাহাজাহান চৌধুরী বিজয়ী হন। ২০১৮ সালে অনুষ্ঠিতত্ব নির্বাচনে তিনি চট্টগ্রাম-১০ থেকে মনোনয়নপত্র জমা দেন কিন্তু পরে বিএনপির ভাইস চেয়ারম্যান আবদুল্লাহ আল নোমানের অনুরোধে তা প্রত্যাহার করে নেন।

তথ্যসূত্র

জীবিত ব্যক্তি
বাংলাদেশী মুসলিম
চট্টগ্রাম জেলার রাজনীতিবিদ
বাংলাদেশ জামায়াতে ইসলামীর রাজনীতিবিদ
পঞ্চম জাতীয় সংসদ সদস্য
অষ্টম জাতীয় সংসদ সদস্য
সপ্তম জাতীয় সংসদ সদস্য